
O CTATBE 

TejarornKy. 


KIRISH 

O‘tgan davr mobaynida mamlakatimizda o‘sib kelayotgan avlodni sog‘lom va _ har 
tomonlama yetuk shaxs sifatida voyaga yetkazish, ta’lim-tarbiya jarayonida samarali hamda 
sifatli ta’lim va tarbiya shakllari, usullarini joriy etishga qaratilgan maktabgacha ta’limning 
samarali tizimini tashkil etish bo‘yicha keng ko‘lamli ishlar amalga oshirildi[1]. 

Har qanday jamiyat rivoji ana shu jamiyatda istiqomat qilayotgan har bir yosh avlod 
tarbiyasiga bevosida bog‘liq. Shunday ekan, bu masalani, avvalo, maktabgacha ta’lim 
tashkilotlaridan boshlashga e’tibor qaratish maqsadga muvoviqdir. Maktabgacha ta’lim 
tashkilotlaridagi aqliy tafakkuri oppoq qog‘oz misoli bo‘lgan, tevarak atrofga teran nigoh bilan 
boquvchi jajji ,beg‘ubor bolajonlar tarbiyasiga e’tibor qaratilganda, avvalo, ularning ongini 
o‘zbek xalqimizning boy ma’naviy, ahlogiy, madaniy me’rosi bilan tanishtirish bilan boshlash 
zarur. Bu orgali bolalar tafakkurida ertangi kunga ishonch, vatanga muhabbat va milliylik ruhi 
barq uradi. Gender strategiyasi doirasida gender tenglik tushunchasi jamiyat hayoti va 
faoliyatining barcha sohalarida, shu jumladan siyosat, iqtisodiyot, huquq, madaniyat, ta’ lim, ilm- 
fan, sport munosabatlarida xotin-qizlar va erkaklarning huquq hamda imkoniyatlarining 
tengligini anglatadi.Gender tushunchasini maktabgacha ta’limdan  boshlab _ bolalarga 
singdirishimiz esa bizga kelajakda juda katta imkoniyatlar eshigini ochadi. 

ASOSTY QISM 

Gender tenglik nafaqat inson huquqini ta’minlash, balki, jamiyatni siyosiy, ijtimoiy- 
iqtisodiy rivojlantirishda muhim ahamiyat kasb etadigan ezgu qadriyatdir. Qolaversa, gender 
tenglik — bu, mamlakatning demokratik taraqqiyot darajasini ko‘rsatuvchi indikatorlardan biri 

hisoblanadi. Gender — xotin-qizlar va erkaklar o‘rtasidagi munosabatlarning jamiyat hayoti va 
faoliyatining barcha sohalarida, shu jumladan siyosat, iqtisodiyot, huquq, mafkura va madaniyat, 
ta’lim hamda ilm-fan sohalarida namoyon bo‘ladigan muhim ijtimoiy ko‘rinish. Shu jihatdan 
olganda, gender tushunchasi faqat ayollar manfaatlarini ifodalamaydi, balki, har ikki jins 
vakillarining o‘z orzu va maqsadlari sari dadil odimlashi, hayot sifatini oshirish uchun bir xil 
imkon berish kerakligini ifoda etadi. 

Maktabgacha ta’limda gender tushunchasini xalq pedagogikasi orqali singdirish esa 
samarali natija beradi. 

Xalq pedagogikasi borliq olamning, tafakkurning, tasavvurning, odob-axloq, ta’lim- 
tarbiyaning barcha jabhasini, butun muammolarini,jamiki yechimlari bilan birga qamrab olishi 
bilan xarakterlanadi. Uning oldiga qo‘ygan maqsad vazifasi anig, ravshan, maqsadli,ayni 
chog‘da xayrli, savobli va ilohiydir: hayot guli, sarvari, egasi bo‘Imish insonni yuksak fazilatlar 
ruhida tarbiyalashdir[2]. 

Mazkur jarayonda har bir kamol topib kelayotgan yosh avlod ong-u, tafakkurida yuksak 
axloqiy tuyg‘ularni, fazilatlarni tarkib toptirib borishda, yaratilgan 1tjobiy muhit muhim o‘rin 
tutadi. Negaki, bolada yuzaga keladigan ijtimoiy xulq-atvor aynan maktabgacha ta’lim 
tashkilotida nomoyon bo‘lishi, yuzaga kelishi hech kimga sir emas. Aynan maktabgacha ta’lim 
sohasida faoliyat yurituvchi shaxslar ayollar, lekin bu muassasada qiz farzandlar bilan birgalikda 
bo‘lajak er-yigitlar ham tarbiyalanadi Bu xususida fransuz psixologi E. Dyurkgeym” ulg‘ayish - 
kishilarning his-tuyg‘ularni o‘zlashtirishi ekanligini, shu bois, idrok qilingan tasavvurlar 
bolaning ruhiy faoliyatini ifodalashini, bolaning tajriba, an’ana, urf-odatlarni taqlid orqali 
egallashini, biologiyada irsiyat qanchalik ahamiyatli bo‘lsa, taqlid ham jamiyatda shunday o‘rin 
tutadi” deb aytib o‘tadi[3]. 

Aynan mana shu jihatlarni hisobga olagan holda maktabgacha ta’lim tashkilotlarida yosh 
avlodni gender tenglik ruhida tarbiyalash, xalqimizning ta’lim-tarbiya sohasidagi eng yaxshi 
tajribalarini o‘rganadi, bu esa bo‘lg‘usi jamiyat egalarini bevosita amaliy faoliyatga 
tayyorlashga, ta’lim-tarbiya tizimini milliy ruh bilan sug‘orishga yordam beradi. 

Zero, o‘zbek milliy an’analarini, urf-odatlarini har tomonlama o‘rganish, tadqiq qilish, 
talabalarga ularning mazmuni va tarbiyaviy xususiyatlarini tushuntirish, ulardan ilmiy metodik 
jihatdan to‘g‘ri foydalanish, talabalarda, o‘qituvchilarda, jamoatchilikda gender tengligi 
tushunchasiga nisbatan qizigish uyg‘otish, ular asosida kishilarning madaniy, axloqiy, jismoniy, 
ma’naviy darajasini yugori saviyaga ko‘tarish kabi bugungi kunning dolzarb muammolarini hal 


etishda ham gender tengligi muhim ahamiyat kasb etmoqda. 

Jins va gender tushunchalarini farqlash borasidagi birinchi urinish 1968 - yil Kaliforniya 
universiteti professori psixolog Robert Stoller va endokrinolog Jon Money tomonidan amalga 
oshirilgan. Evig Goffman ham “gender” terminini birinchilardan bo‘lib qo‘llagan sotsiolog 
Sofiya Babayan fikriga ko‘ra, “Gender” ijtimoiy tushuncha. Olim “Ayol yoki erkakning 
benugson timsoli, xronologik va geografik muhitning rang-barangligi, milliy an'analari, dini, 
tarixi, milliy mentaliteti va boshqalarda ifodalanadi’’[4] deb yozadi. 

Gender tenglik — bu nafaqat insonning asosiy huquqlarining ifodasi, balki tinchlik, 
farovonlik va barqaror rivojlanishga erishishning zarur asosi hamdir. Bugungi kunda 
mamlakatimizda ayollar va erkaklarning teng huquqliligini ta’minlash, xotin-qizlarning davlat 
boshqaruvidagi rolini oshirish, ayollarni turli mas’uliyatli lavozimlarga tayinlashga alohida 
e’tibor qaratilmoqda. Davlat organlari va tashkilotlarida xotin-qizlar va erkaklar ishining sifatini 
baholash, lavozimda ko‘tarilish masalalari bo‘yicha barchaga teng imkoniyatlarni yaratishga 
qaratilgan gender tenglikni ta’minlash mezonlari mavjud emas 

Biz an’analar bilan yashaydigan xalqmiz. Lekin taraqqiyot istasak, qonunlar bilan ham 
yashashni boshlashimiz kerak. Urf-odatlar shunchaki urf-odat bo‘lgani uchun emas, inson sha’ni 
va qadr-qimmatini ulug‘lagani, turmushini qulay qilgani, munosabatlarni uyg‘unlashtirgani bilan 
qadrli. Ijobiy urf-odat va an’analarni insonni kamsituvchi va tahqirlovchi illatlardan farqlashda 
o‘rtada faqat bir mezon turadi: inson shaxsi va uning huquqlari. Biz ko‘zi ochiq millat sifatida bu 
farqni ajratib olishimiz lozim[5]. 

XULOSA 

Pedagogikada genderli yondoshuv faqat yangi muammoviy mavzuni ochibgina golmasdan, 
balki eski muammolarga yangicha qarash imkonini beradigan real fanlararo loyihaga 
aylanmoqda. O‘g‘il bolalar va qiz bolalar bilish mexanizmlarining hisobga olinishi, o‘quv 
materialini idrok qilishlari va ishlab chiqishdagi farqlarning tan olinishi ta’lim sifatini oshirishda 
yangi istiqbollar ochadi. Shu bilan bir vaqtda haqiqiy erkak kishini tarbiyalashda g‘ayratlilik, 
erkinlik, tashabbuskorlik, mustaqillik muhim xislatlardir. Hozirgi kunda_ farzand hayoti va 
keyinchalik mehnat faoliyati ham yoshlar o‘z hayotiy yo‘llari uchun mas’uliyatni o‘zlariga olish, 
o*z qarorlari uchun javob berish, atrofidagi olamni va bu olamda o‘zini o‘zi qabul qilishga 
tayyorligini tarbiyalash muhim ahamiyat kasb etadi. 

Darhagqiqat, Muhtaram Prezidentimizning “Shu o‘rinda meni ongimizda chuqur ildiz otgan 
bir aqida ko‘p o‘ylantiradi. Biz doimo ayol — bu ona, oilamiz bekasi, deb ularni ulug‘laymiz. Bu 
to‘g‘ri, albatta. Ammo hozirgi kunda har bir xotin-qiz demokratik jarayonlarning kuzatuvchisi 
emas, balki faol va tashabbuskor ishtirokchisi bo‘Imog‘i shart.”-degan fikrlari vazirlik tizimida 
faoliyat yuritayotgan xotin-qizlarimiz uchun ham dasturilamal bo‘lib xizmat qiladi. 

Jumladan, Prezidentimiz Shavkat Mirziyoyevning 2020 yil 14 iyuldagi videoselektor 
yig‘ilishida ham yoshlar va xotin-qizlar bandligini oshirish, ularni daromad manbai bilan 
ta’minlash masalalari yuzasidan mutasaddi vazirlik va hokimliklarga bergan topshiriqlari, bu 
borada belgilab bergan yo‘nalishlari bizning vazirlik tizimida gender masalalarini ijobiy hal etish 
borasida ishlab chiqiladigan chora-tadbirlar uchun muhim asos bo‘ldi. 

Gender tenglik strategiyasining asosiy yo‘nalishlari: 

- xotin qizlar ijtimoiy faolligini oshirish; 

- rahbarlik lavozimlariga ayollarni tayyorlab, tavsiya etib borish; 

- ayollar bandligini ta’minlash, ular uchun munosib ish o‘rinlari yaratish ishlarini davom 
ettirish; 

- ayollar tadbirkorligini rivojlantiramiz, ularning moliyaviy resurslarga egalik qilish 
huquqlarini qat’iy talab qilish; 

- eng asosiysi — xotin-qizlarga nisbatan bo‘layotgan ayrim zo‘ravonlik holatlarini to‘liq 
bartaraf etish; 

- imkoniyati cheklangan xotin-qizlarni qo‘llab-quvvatlash; 

Ushbu strategiyaning yana bir muhim jihati - bundan buyon bu ishlar bilan nafaqat xotin- 
qizlar qo‘mitalari, balkim barcha vazirliklar, hokimliklar ham shug‘ullanadi. 

Shuningdek, Xotin qizlar qo‘mitasi tomonidan Xotin qizlar tadbirkorlik markazlari tashkil 
qilinib u erda ayollar tadbirkorlikka o‘rgatish, kasb-hunar o‘rgatish va imtiyozli kreditlar ajratish 
yo‘lga qo‘yilgan. 

